
MUNICIPIUL TIMIŞOARA

DIRECŢIA DE MEDIU

                                                 NICOLAE ROBU
SC2014 –  5139/28.02.2014



 
REFERAT
privind modificarea Hotărârii Consiliului Local nr. 628/16.12.2013, prin care s-a aprobat  închirierea unui imobil cu destinaţie comercială situat în Parcul Copiilor „Ion Creangă”  Timişoara
Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia de Mediu, pentru modificarea Anexei nr. 2 la HCL nr. 628/16.12.2013, care cuprinde Caietul de Sarcini privind închirierea, prin licitaţie publică deschisă, cu strigare, a unui imobil cu destinaţie comercială situat în Parcul Copiilor „Ion Creangă”  Timişoara.

      
Prin HCL nr. 628/16.12.2013 s-a aprobat scoaterea la licitaţie publică deschisă, cu strigare, a imobilului situat în incinta Parcului Copiilor „Ion Creangă” din Municipiul Timişoara, conform planului de situaţie prevăzut în Anexa nr. 1 la hotărârea menţionată anterior, precum şi Caietul de Sarcini prevăzut ca Anexa nr. 2.
Având în vedere adresa Direcţiei Clădiri, Terenuri şi Dotări Diverse, Biroul Spaţii cu Altă Destinaţie nr. SC2014-419/10.02.2014, cu privire la stabilirea unui preţ unitar de închiriere a amplasamentului pentru demararea procedurii de licitaţie publică deschisă, cu strigare, 

PROPUNEM
modificarea punctului 2.7. Chiria minimă din Caietul de Sarcini (Anexa nr. 2), respectiv: „Preţul minim de pornire în procedura de licitaţie publică deschisă cu strigare, pentru stabilirea chiriei este de: 2 euro/mp/lună pentru partea de terasă şi 5 euro/mp/lună pentru restul imobilului”, după cum urmează:
„Preţul minim de pornire în procedura de licitaţie publică deschisă cu strigare, pentru stabilirea chiriei este de: 5 euro/mp/lună pentru imobil, iar pentru terasă jumătate din preţul adjudecat pentru imobil .”

Toate celelalte articole ale Hotărârii Consiliului Local al Municipiului Timişoara nr. 628/16.12.2013 privind  închirierea prin licitaţie publică deschisă, cu strigare, a   unui imobil cu destinaţie comercială situat în Parcul Copiilor „Ion Creangă”   din Municipiul Timişoara, rămân neschimbate.

